open-index/open-wikipedia-markdown huggingface dataset:
טום ויטאקר

**תומאס ג'יימס ויטאקר** (באנגלית: **Thomas James Whittaker**; 21 ביולי 1898, אלדרשוט – 24 באוקטובר 1956, לונדון) היה כדורגלן אנגלי, מדריך כושר ומאמן.

## קריירה
ויטאקר גדל בניוקאסל החל מגיל צעיר מאוד. הקריירה שלו החלה בצפון מזרח אנגליה כשחקן נוער, ובמקביל הוא למד לקראת תואר של מהנדס ימי שאותו ניצל מאוחר יותר כשעבד עבור חברה מקומית. הוא גויס לצבא הבריטי ב-1917, אך מאוחר יותר עבר לצי המלכותי. ב-1919 הוא שוחרר מהשירות.

ויטאקר היה גם כדורגלן בזמן ששירת ביחידתו, ולאחר מלחמת העולם הראשונה הוא ויתר על הקריירה כמהנדס והצטרף לארסנל של לזלי נייטון בנובמבר 1919. בתחילת דרכו בארסנל הוא שיחק בעמדת החלוץ המרכזי, ולאחר מכן עבר לשחק כשחקן כנף. ויטאקר חתם על חוזה המקצוען שלו בינואר 1920, וערך את הופעת הבכורה שלו בהפסד החוץ לווסט ברומיץ' אלביון ב-6 באפריל 1920. הוא הפך לשחקן קבוע בהרכב בשנות ה-20, והשתתף ב-70 משחקים שבהם הבקיע שני שערים.

ויטאקר היה חלק ממשלחת התאחדות הכדורגל האנגלית שסיירה באוסטרליה ב-1925. במהלך הביקור הוא השתתף במשחק בוולונגונג ובמהלכו שבר את עצם הפיקה. כתוצאה מכך הוא נאלץ לפרוש ממשחק פעיל. ויטאקר שאף להמשיך לעסוק בכדורגל, והחליט להצטרף לצוות האימון של ארסנל וללמוד פיזיותרפיה. החל מ-1927 הוא היה מדריך הכושר הבכיר של ארסנל תחת הרברט צ'פמן כאשר חלק לא קטן מהשחקנים היו יותר מבוגרים ממנו. לוויטאקר היה תפקיד מרכזי בפעילותו של צ'פמן לשינוי משטר האימונים והפיזיותרפיה במועדון, והוא היה חלק חשוב מהצוות שהוביל את ארסנל בשנות ה-30 המוצלחות.

ויטאקר המשיך לעבוד תחת ג'ורג' אליסון שהחליף את צ'פמן שמת בפתאומיות ב-1934, והתמנה גם לתפקיד מדריך הכושר של נבחרת אנגליה. בתחילת מלחמת העולם השנייה הוא עבד עבור ארגון ההתרעה מפני תקיפות אוויריות. מאוחר יותר במלחמה הוא שירת כטייס בחיל האוויר המלכותי, והגיע לדרגת מפקד טייסת. הוא קיבל תואר חבר במסדר האימפריה הבריטית עבור פעילותו בפלישה לנורמנדי.

ויטאקר חזר לתפקיד מדריך הכושר של ארסנל עם סיום המלחמה. לאחר עזיבת אליסון ב-1947 הוא התמנה לתפקיד המאמן החדש; בהדרכתו המועדון זכה בשתי אליפויות (1947/1948 ו-1952/1953) ובגביע ה-FA (1949/1950). אולם, ההצלחה של ארסנל נמוגה בשנות ה-50 כאשר ויטאקר לא מצליח להביא לארסנל כוכבים. הלחץ הכרוך בטיפול בעניינים השוטפים של כל המועדון גבה ממנו מחיר כבד ופגע בבריאותו. הוא מת מהתקף לב בבית חולים לונדוני ב-1956.

## קישורים חיצוניים

* מאמני ארסנל באתר הרשמי של המועדון

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלני ארסנל
קטגוריה:ניוקאסל: כדורגלנים
קטגוריה:מאמני כדורגל אנגלים
קטגוריה:מאמני ארסנל
קטגוריה:טייסי חיל האוויר המלכותי במלחמת העולם השנייה
קטגוריה:חברים במסדר האימפריה הבריטית
קטגוריה:טייסים בריטים
קטגוריה:בריטים שנולדו ב-1898
קטגוריה:בריטים שנפטרו ב-1956
רוברט טיבייב

**רוברט טיבייב** (נולד ב-22 ביוני 1961) הוא פוליטיקאי ישראלי, חבר הכנסת לשעבר מטעם מפלגת קדימה והעבודה.

## ביוגרפיה
טיבייב נולד בדרבנט שבדגסטן, אז בברית המועצות. שירת כקצין בדרגת סרן בחיל הקשר של הצבא האדום. בשנת 1994 עלה לישראל והתיישב באופקים.

## קריירה
במסגרת פעילותו הציבורית היה חבר מועצת העיר אופקים והממונה על תיק הקליטה במועצה, חבר מועצת הקבלנים במשרד הבינוי והשיכון וחבר ועדת היגוי לפרויקטים קהילתיים מטעם ג'וינט ישראל. בנוסף, הוא מכהן כיושב ראש הנהלת קרן "התחייה", העוסקת בהעלאת יהודי ברית המועצות לשעבר לישראל.

טיבייב היה פעיל מפלגת ישראל ביתנו ולאחר מכן הצטרף למפלגת קדימה. בבחירות המקדימות למועמדי קדימה לכנסת, שנערכו בדצמבר 2008, הגיע למקום ה-20 ברשימה לכנסת ונבחר לכנסת ה-18. כחבר כנסת, טיבייב היה חבר ועדת הכלכלה, ועדת המדע והטכנולוגיה, ועדת העלייה, הקליטה והתפוצות וממלא-מקום בוועדת הפנים והגנת הסביבה (חבר ללא זכות הצבעה).

לקראת הבחירות לכנסת התשע עשרה פרש מ"קדימה" והצטרף למפלגת "התנועה" בראשות ציפי לבני, הוצב במקום ה-14 ולא נכנס לכנסת. לקראת הבחירות לכנסת העשרים הצטרף למפלגת העבודה והודיע על התמודדותו בפריימריז של המפלגה. הוא הוצב במקום ה-28 של רשימת המחנה הציוני המשותפת למפלגת העבודה ומפלגת התנועה, במקום השייך למפלגת העבודה ומשוריין לעולה חדש, אך הרשימה זכתה ב-24 מושבים והוא לא נכנס לכנסת. בתחילת 2018 ביטל טיבייב את חברותו במפלגת העבודה. מ-31 ביולי 2018, עם התפטרותו מהכנסת של יצחק הרצוג לקראת מינויו לראש הסוכנות היהודית, שב טיבייב למשכן הכנסת.

בנובמבר 2018 הושעה טיבייב מפעילות פרלמנטרית על ידי יושב ראש הסיעה יואל חסון לאחר שבחר שלא להשתתף בהצבעה על הצעת החוק של חבר הכנסת איציק שמולי להעלאת קצבאות הזיקנה. בבחירות לכנסת לאחר מכן הוא לא התמודד.

טיבייב מכהן כסגן יושב ראש בדירקטוריון קרן קיימת לישראל. יו"ר עמית בוועדה לגיוס משאבים וקשרי חוץ, ויו"ר דירקטוריון קק"ל יורו-אסיה.

## חיים אישיים
טיבייב הוא בעל תואר שני בהנדסת חשמל, עובד בחברת החשמל, נשוי ואב לשתיים.

## קישורים חיצוניים

* 
* 

## הערות שוליים

קטגוריה:חברי הכנסת השמונה עשרה
קטגוריה:חברי הכנסת מטעם התנועה
קטגוריה:חברי הכנסת מטעם קדימה
קטגוריה:אופקים: חברי הכנסת
קטגוריה:חברי מועצה ברשויות מקומיות בישראל
קטגוריה:עולים בשנות ה-1990
קטגוריה:פעילי ישראל ביתנו
קטגוריה:פעילי התנועה
קטגוריה:חברי הכנסת העשרים
קטגוריה:חברי הכנסת מטעם המחנה הציוני
קטגוריה:חברי הכנסת מטעם העבודה
קטגוריה:ישראלים שנולדו ב-1961
קטגוריה:מהנדסי חשמל ישראלים
המוזיאון האתנולוגי (ברלין)

[שמאל|ממוזער|250px|החדר המלנזי ובו שחזור של כפר מ[מלנזיה.]]
**המוזיאון האתנולוגי** (בגרמנית: **Ethnologisches Museum**) הממוקם בברלין בירת גרמניה, נחשב לאחד המוזיאונים האתנולוגיים הגדולים והנרחבים בעולם. במוזיאון למעלה מחצי מיליון מוצגים מרחבי העולם שנאספו על ידי משלחות מחקר וקולוניזציה גרמניות בשלהי המאה ה-19 וראשית המאה ה-20.

## תצוגות המוזיאון
המוזיאון ידוע בשחזור המבנים והכפרים המוצגים בו - המדגימים את מבני המגורים של חברות קדם - תעשייתיות מרחבי העולם. כמו כן מוצגים במוזיאון סירות שהובאו מאיי האוקיינוס השקט. 

מוצג ידוע נוסף של המוזיאון הוא ברונזת בנין.
### ארכיון הצליל
במוזיאון נמצאת מחלקה מיוחדת הנקראת Berliner Phonogramm-Archiv שהיא ארכיון צליל שנוסד בספטמבר 1900 בו נכלל אוסף נרחב של הקלטות קול ממסורות
מוזיקליות אתנולוגיות שנאספו על ידי חוקרים, בלשנים ואתנומוזיקולוגים במקומות שונים בעולם. במקום אוסף גדול של כלי נגינה מכל רחבי העולם שהיה הבסיס לפיתוחה של שיטת הורנבוסטל-זקס לסיווג כלי נגינה אשר פותחה שם על ידי שני חלוצי האתנומוזיקולוגיה, אריך מוריץ פון הורנבוסטל (Erich Moritz von Hornbostel) וקורט זקס (Curt Sachs), שניהם יהודים שנאלצו לעזוב את גרמניה בשנת 1933 עם עליית המפלגה הנאצית לשלטון.

### התערוכות הקבועות
#### ארכאולוגיה אמריקאית
תערוכה זו מציגה מוצגים שנאספו ביבשת אמריקה והקודמים לכיבוש ההיספני של היבשת. מרבית המוצגים הובאו ממרכז אמריקה ומאמריקה, ומקורם החל מהאלף השני לפנה"ס ועד המאה ה-16. המוצגים כוללים תגליפים, כלי אבן מעוטרים מתרבות המאיה, אסטלות אבן מגואטמלה, פסלי אלים אצטקים ותכשיטי וכילי זהב ממרכז אמריקה, ומקולומביה ופרו.

#### אינדיאני צפון אמריקה
תערוכה המציגה את התרבות האינדיאנית של צפון אמריקה תוך הצגת ההבדל בין התרבויות השונות שהיו: אינדיאני המישורים הגדולים, קליפורניה, דרום-מערב ארצות הברית, והאזורים הארקטיים.

#### הים הדרומי
תערוכת מוצגים מאוסטרליה ואוקיאניה. "אולם הסירות" כולל מוצגים רבים מאזור זה, וידועה ביותר הסירה הכפולה מטונגה.

#### מזרח אסיה
תצוגה של תרבויות מזרח אסיה ובייחוד תרבויות סין בשלהי התקופה הקיסרית ואמנות עממים מיפן. התצוגה שמה דגש על מוצגים פולקלוריסטיים ודתיים (ובהם קמעות).

#### אפריקה
תערוכה זו נפתחה בשנת 2005 ומציגה אמנות מאפריקה, לרבות אמנות מודרנית.

## קישורים חיצוניים

* 
* 
## הערות שוליים

קטגוריה:ברלין: מוזיאונים
קטגוריה:מוזיאונים לאנתרופולוגיה
קטגוריה:שטגליץ-צלנדורף
קרואו

**קרואו **(Crowe) הוא שם משפחה שמקורו באנגלית עתיקה ומשמעותו עורב.

קטגוריה:שמות משפחה
רומנו

**רומנו** הוא שם משפחה באיטלקית שמשמעותו היא "מרומא" או "רומניוטי".

קטגוריה:שמות משפחה איטלקיים
קטגוריה:שמות משפחה ביהדות איטליה
קטגוריה:שמות משפחה טופונימיים
אולימפיאדת השחמט 2004

**[[אולימפיאדת השחמט]] ה-36** אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה בקלביה, שבספרד, בין 14 באוקטובר ל-30 באוקטובר 2004.

## התחרות הפתוחה
### תוצאות הגמר

### מדליות אישיות

### נבחרת ישראל

באולימפיאדה זו השתתפה נבחרת ישראל שכללה את:
* בוריס גלפנד (2693) 2+,8=,1-
* אמיל סוטובסקי (2697) 3+,6=,3-
* איליה סמירין (2673) 2+,6=,1-
* בוריס אברוך (2614) 5+,5=,0-
* אלכסנדר חוזמן (2581) 4+,3=,1-
* מיכאל רויז (2560) 3+,3=,0-

הנבחרת סיימה במקום 5.

להלן התוצאות הקבוצתיות:
** נגד דרום אפריקה 0:4 - ניצחון
** נגד אוסטרליה 0.5:3.5 - ניצחון
** נגד יוגוסלביה 1:3 - ניצחון
** נגד בולגריה 0.5:3.5 - ניצחון
** נגד אוקראינה 2:2 - תיקו
** נגד רוסיה 3.5:0.5 – הפסד
** נגד ארמניה 2.5:1.5 – הפסד
** נגד מולדובה 2:2 - תיקו
** נגד קזחסטן 0.5:3.5 - ניצחון
** נגד שווייץ 2:2 - תיקו
** נגד אזרבייג'ן 1:3 - ניצחון
** נגד הודו 1.5:2.5 - ניצחון
** נגד ארצות הברית 2:2 - תיקו
** נגד קובה 2:2 - תיקו

## התחרות לנשים

**אולימפיאדת ה-36 לנשים** התקיימה במקביל לתחרות הפתוחה.
### תוצאות הגמר

### מדליות אישיות

### נבחרת ישראל
באולימפיאדה זו השתתפה נבחרת ישראל שכללה את:
* אנג'לה בורסוק (2306) 4+,7=,3-
* אירינה בוטוויניק (2239) 0+,0=,3-
* בלה איגלה (2196) 6+,6=,1-
* אולגה וסילייב (2167) 5+,3=,4-

הנבחרת סיימה במקום 25.

להלן התוצאות הקבוצתיות:
** נגד יפן 0:3 - ניצחון
** נגד הונגריה 2:1 – הפסד
** נגד ארגנטינה 1:2 - ניצחון
** נגד יוגוסלביה 1.5:1.5 - תיקו
** נגד רומניה 1:2 - ניצחון
** נגד בולגריה 2.5:0.5 - הפסד
** נגד איסלנד 0.5:2.5 - ניצחון
** נגד הולנד 1:2 - ניצחון
** נגד גאורגיה 2:1 – הפסד
** נגד גרמניה 1.5:1.5 - תיקו
** נגד שווייץ 2:1 – הפסד
** נגד יוון 1.5:1.5 - תיקו
** נגד צ'כיה 0.5:2.5 - ניצחון
** נגד סלובניה 1:2 - ניצחון

## סיכום כולל
בסיום התחרות הוענק "פרס נונה גפרינדשווילי" לנבחרת עם הישג הכי גבוה בסיכום התחרות הפתוחה ותחרות נשים.

*  רוסיה
*  ארצות הברית 
*  ארמניה

## קישורים חיצוניים

* מידע על התחרות הפתוחה, באתר אולימפבייס 
* מידע על תחרות הנשים, באתר אולימפבייס 

קטגוריה:אולימפיאדת שחמט
קטגוריה:תחרויות שחמט ב-2004
קטגוריה:תחרויות ספורט בספרד
קטגוריה:2004 בספרד
מי גבינה

**מי גבינה** הם תוצר לוואי של ייצור גבינה אך ניתן גם להפיקם ישירות מן החלב באמצעי סינון מתקדמים. רק 10%–20% מהחלב מתגבש לחומר חצי מוצק הנקרא גֶבֶן ואילו הנוזלים הנותרים מכונים 'מי גבינה'. מי גבינה משמשים לייצור גבינות ריקוטה וכן במוצרי חלב ובמשקאות עתירי חלבון, בתוספי מזון, במזון לתינוקות ובמוצרי אפייה, אך במרבית מי הגבינה לא נעשה שימוש. ניסיונות למחזר מי גבינה כוללים ייצור אריזות מתכלות וחומר מונע הצטברות קרח על כבישים.שמאל|ממוזער|250px|אבקות חלבון מי-גבינה, בחלון ראווה.

## הרכב תזונתי

מי הגבינה מכילים אחוזי שומן נמוכים ואחוז חלבון גבוה. הם מכילים כ-96% מים. הם עשירים בחלבוני מי-גבינה, בעיקר מהסוגים אלפא לקטאלבומין ובטא לקטוגלובולין, ועשויים להכיל אלבומין ופפטידים שונים, כגון GMP (קיצור ל- Glycomacropeptides) בהתאם לשיטת הייצור.

בטא-לקטוגלובולין הוא חלבון שמהווה את רוב תכולת החלבון במי גבינה (50%). מחקר אודות הקשרים הכימיים בחלב פרות גילה שבטא-לקטוגלובולין יכול להיקשר לכמות רבה של ליגנדים, לרוב למולקולות הידרופוביות קטנות, כגון חומצות שומן וויטמין A. הוא עובר דנטורציה בטווח PH שבין 2 ל-9. החלבון בטא-לקטוגלובולין שייך לקבוצת החלבונים ליפוקאלין (באנגלית lipocalin), שהמשקל המולקולרי שלהם נע בין 18–20 קילודלטון (kDa).

מי הגבינה מכילים לקטוז, מינרלים וויטמינים המצויים בחלב, כמו גם שאריות שומן ומלחים מומסים. החלבון המזוקק ממי גבינה מורכב רובו ככולו מחלבונים פשוטי מבנה (globular proteins), ונחשב לחלבון בעל ערך ביולוגי גבוה. כלומר, ספיגתו בגוף כחלק מתזונת האדם היא טובה ויעילה. לחלק מסוגי מי הגבינה המיוצרים מוספים חומרי טעם, המקנים להם טעמים כגון טעמי שוקו ווניל.

## שימושים
מי גבינה הם תוסף מספוא נפוץ בענף גידול הבקר, ובמיוחד בגידול עגלים. צריכת מי גבינה מסייעת לעגלים לעלות במשקל במהירות. במקומות מסוימים בעולם, כגון ניו זילנד, שימשו מי הגבינה כמזון לחזירים. נכון לשנות ה-2000, למעלה מרבע מתוך כלל ייצור מי הגבינה באיחוד האירופי מופנה משימוש ענף הבקר לתזונת האדם. יש המעריכים כי בעתיד מרבית ייצור מי הגבינה תופנה לצורך זה.

מי גבינה הם שלב הכרחי בתהליך הייצור של גבינת ריקוטה ושל מספר גבינות נוספות. בשווייץ נמכר משקה מקומי בשם ריבלה, שעשוי ממי גבינה מוגזים. שימוש נוסף הוא התססת מי הגבינה וזיקוקם לאלכוהול בסיסי לתעשיית הליקרים. שימוש נפוץ אחר במי גבינה הוא ייבושם לאבקה יבשה המסיסה במים. אבקה זו קרויה לרוב אבקת חלבון מי-גבינה (Whey Protein Powder). היא משמשת כחומר גלם בסיסי בתעשיית החלב, הממתקים והעוגות, וכן כתוסף מזון לספורטאים המעוניינים להגדיל את אחוז החלבון בתזונתם. קיימות אבקות חלבון מי-גבינה מסחריות, השוברות את החלבונים הארוכים לשרשראות אמינו קצרות יותר (על הגבול בין חלבונים ופפטידים). זאת, על מנת לזרז את ספיגתו של החלבון במחזור הדם. כמו כן, באבקות מסחריות מוסיפים לחלבון חומצות אמינו נוספות, על מנת לשפר את ערכו התזונתי.

## אבקת מי גבינה
מגוון רחב של מוצרי מזון ובעיקר תוספי תזונה לספורטאים מכילים אבקה שהופקה ישירות ממי גבינה. בתהליך הייצור של אבקת חלבון מי הגבינה, מבודדים את חלבון מי הגבינה, ומנסים לייצר מוצר שבו ריכוז גבוה של חלבון בתוצר אחד הנקרא "אבקת חלבון 100% מי גבינה". ישנו ויכוח בין אסכולות שונות לגבי יעילות השימוש באבקת מי גבינה כתוסף חלבון האמור לבנות מסת שריר.

## קישורים חיצוניים

* 

## הערות שוליים

קטגוריה:תוספי מזון
קטגוריה:תוספי תזונה
קטגוריה:חלבונים
קטגוריה:תוצרי לוואי
קטגוריה:חומרי גלם מחלב
אלטרנטיבת פרדהולם

באנליזה פונקציונלית (ענף במתמטיקה), **אלטרנטיבת פרדהולם** קובעת שעבור אופרטור קומפקטי *A* ממרחב בנך *X* לעצמו ומספר מרוכב כלשהו \ \lambda שונה מאפס, רק אחד מהתנאים הבאים מתקיים:

#\ \lambda I - A  הפיכה.
#\ \lambda  ערך עצמי של A עם ריבוי גאומטרי סופי ו-\ \bar{ \lambda }  ערך עצמי של \ A^*  עם אותו ריבוי גאומטרי.

ניתן לנסח את המשפט בצורה השקולה הבאה: עבור אופרטור קומפקטי *A* ממרחב בנך *X* לעצמו ומספר מרוכב כלשהו \ \lambda שונה מאפס התמונה של
\ A - \lambda 
סגורה ב-
*X*
ומימד הגרעין של
\ A - \lambda 
סופי.

## קישורים חיצוניים
* 

קטגוריה:משפטים באנליזה פונקציונלית
ג'ק קרייסטון

**ויליאם ג'ון "ג'ק" קרייסטון** (אנגלית: **William John "Jack" Crayston**; 9 באוקטובר 1910, גריינג' אובר סנדס - דצמבר 1992) היה שחקן ומאמן כדורגל אנגלי.

## חייו
קרייסטון שיחק עבור נבחרת בתי ספר מקומיים ועבור אולברסטון טאון לפני שעבר לנורת' בארו מהליגה השלישית ב-1928. הוא שיחק בבארו במשך שתי עונות לפני שעבר לברדפורד פארק אווניו מהליגה השנייה. בברדפורד הוא פיתח את יכולותיו והפך לקשר ימני חזק.

למרות ששבר את שורש כף היד ואת רגלו בעונת 1933/1934 הוא הוחתם על ידי מועדון הכדורגל ארסנל שזכה באליפות הליגה הראשונה, כאשר מטרת ההחתמה היא להביא מחליף לצ'ארלי ג'ונס. הוא הבקיע שער במשחק הבכורה שלו נגד ליברפול ב-1 בספטמבר 1934, שהסתיים בניצחון 8 - 1 לטובת ארסנל. קרייסטון הפך לשחקן הרכב קבוע בארסנל, ובהדרגה הדיח את פרנק היל מעמדת הקשר הימני. הוא זכה עם ארסנל באליפות הליגה בעונת 1934/1935 ו-1937/1938, ובגביע ה-FA בעונת 1935/1936.

בתקופה זו החל קרייסטון לשחק במדי נבחרת אנגליה. משחקו הראשון היה בניצחון 3 - 1 על נבחרת גרמניה ב-4 בדצמבר 1935, ובסך הכל הוא השתתף בשמונה משחקים עבור מדינתו בין 1935 ל-1937. הוא הבקיע שער אחד בלבד. משחקו האחרון היה בניצחון 5 - 4 נגד נבחרת צ'כוסלוביה ב-1 בדצמבר 1937.

מלחמת העולם השנייה מנעה את מה שהיה אמור להיות שיא הקריירה של קרייסטון; הוא הצטרף לחיל האוויר המלכותי במקביל להשתתפות במשחקי הכדורגל הלא רשמיים של תקופת המלחמה. אולם, בזמן המלחמה הוא נפצע באופן חמור בברכו במשחק נגד וסטהאם יונייטד שנערך ב-1943, וכתוצאה מכך הוא נאלץ לפרוש מכדורגל. הוא השתתף במדי ארסנל ב-207 משחקים בסך הכל, והבקיע בהם 17 שערים.

לאחר פרישתו המוקדמת ושחרורו מחיל האוויר הוא החליט לעסוק באימון. ביוני 1947 הוא התמנה לתפקיד עוזר המאמן של טום ויטאקר מארסנל. לאחר מותו של ויטאקר ב-1956 קרייסטון התמנה לממלא מקומו ב-24 באוקטובר, וב-21 בדצמבר הוא התמנה לתפקיד המאמן הקבוע. אולם, הוא עבד בארסנל במשך תקופה קצרה שלא הייתה מוצלחת; הוא לא הצליח להחתים שחקנים, ורמת המשחק של ארסנל ירדה. בעונת 1957/1958 המועדון סיים רק במקום ה-12 (הגרוע ביותר מזה 38 שנים) והפסיד באופן משפיל בגביע ה-FA לנורת'המפטון טאון מהליגה השלישית הדרומית. קרייסטון התפטר מתפקידו במאי 1958, וחודשיים לאחר מכן החל לאמן את דונקסטר רוברס. הוא החזיק במשרה זו עד לפרישתו ב-1961.

## לקריאה נוספת

*Harris, Jeff & Hogg, Tony (ed.) (1995). Arsenal Who's Who. Independent UK Sports. 


## קישורים חיצוניים

* מאמני ארסנל באתר הרשמי של המועדון

קטגוריה:קשרי כדורגל אנגלים
קטגוריה:כדורגלני ארסנל
קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:מאמני כדורגל אנגלים
קטגוריה:מאמני ארסנל
קטגוריה:מאמני דונקסטר רוברס
קטגוריה:בריטים שנולדו ב-1910
קטגוריה:בריטים שנפטרו ב-1992
אלאזון

**אלאזון** (ביוונית: **ἀλαζών**) הוא אחד מסוגי הדמויות בקומדיה היוונית. המושג משמש גם לתיאור דמויות בעלות אופי דומה בקומדיות מאוחרות יותר. האלאזון מופיע בדרך כלל בתור הדמות החוסמת בקומדיה, כמו למשל אב שמפריע לאוהבים הצעירים. האלאזון מעורר גיחוך במעשיו ובכך מצחיק את הקהל.

דמות הקמצן מתוך המחזה של מולייר היא דוגמה לאלאזון.

## תיאור הדמות
האלאזון מזדהה בצורה עיוורת עם תפקידו ומעמדו ועם הנורמות החברתיות. הוא רברבן שאינו מודע לסובב אותו, וסבור שהוא ניחן בתכונות שבמציאות לא מאפיינות אותו. האלאזון מחשיב את עצמו לגבוה ומורם, למרות שבפועל אין הדבר כך. מבחינת התדמית החברתית האלאזון מזדהה לגמרי עם ה"מסכה" שלו ועם הנורמות החברתיות, הוא עסוק במראהו ובאופן שבו הסביבה רואה אותו, הוא שמרן השואף ליציבות תמידית, שגרה והרגלים.

בין האלאזון לאיירון ישנם ניגודים סימטריים: האלאזון מזדהה באופן מוחלט עם תפקידו ומעמדו, הוא חי באשליות ובמציאות השקרית שהוא בנה לעצמו, והוא חושב שהוא יותר גדול ממה שהוא באמת, אך לבסוף מתגלה כנחות; לעומתו, האיירון נראה חלש ונחות כלפי חוץ, אבל יש לו ערמומיות, חוצפה ושנינות, ובסופו של דבר הוא השולט בעלילה ומשפיע יותר על ההתרחשויות.

## ראו גם
*תיאטרון ביוון העתיקה

## קישורים חיצוניים
*Northrop Frye's Theory of Archetypes
*Character Functions According to Northrop Frye 
* יעל רנן, ספרות המערב: הרברבן (אלאזון) 3.2
* 
קטגוריה:קומדיה
קטגוריה:דמויות ספרותיות
קטגוריה:תיאטרון ביוון העתיקה
רימה (מחוז)

**מחוז רימה** (בערבית: **محافظة ريمة**) הוא מחוז במרכזה של תימן. הוא גם המחוז החדש ביותר בתימן (הוקם בשנת 2004).

המחוז הוא ה-19 בגודלו בתימן מבחינת גודל אוכלוסייה (394,448 איש) והמחוז ה-19 בגודלו מבחינת שטח (2,239 קמ"ר). המחוז גובל בצפון במחוז צנעא, בצפון-מזרח באל-חודיידה ובדרום ובמערב בדמאר.

## קישורים חיצוניים

קטגוריה:תימן: מחוזות
סעדה (מחוז)

**מחוז סַעְדָה** (בערבית: **محافظة صَعْدَة**, בתעתיק מדויק: **מחאפט'ת צַעְדַה**) הוא מחוז בצפון-מערבה של תימן.

בירת המחוז היא העיר סעדה. המחוז הוא ה-11 בגודלו בתימן מבחינת גודל אוכלוסייה (695,033 איש) והמחוז ה-8 בגודלו מבחינת שטח (14,364 קמ"ר). המחוז גובל בצפון ובמזרח עם המדינה ערב הסעודית, בדרום הוא גובל עם עמראן ועם חג'ה, ובמזרח עם אל ג'וף.

בשנת 2011 חות'ים השתלטו על המחוז ופארס מנאע מונה למושל.

## קישורים חיצוניים

קטגוריה:תימן: מחוזות
מטה מבצעים משולבים

**מטה מבצעים משולבים** (אנגלית: Combined Operations Headquarters) היה יחידה של משרד המלחמה הבריטי בתקופת מלחמת העולם השנייה, שתפקידה העיקרי היה ליזום פשיטות כנגד הכוחות הגרמנים באירופה על ידי כוחות קומנדו, תוך שילוב בין זרועות היבשה, הים והאוויר.

וינסטון צ'רצ'יל, ראש ממשלת בריטניה, שהיה בעברו איש צבא, אך גם בעל קשר הדוק ללוחמה ימית, דחף באופן אישי לבדיקת האפשרויות למבצעי לוחמה אמפיבית, לנחיתה מן החוף, ולשבירת ההבחנה המסורתית וההדוקה בין הצי ובין צבא היבשה. אדמירל הצי רוג'ר קיז (Roger Keyes) היה מפקדה הראשון של היחידה, מ-17 ביולי 1940 עד 27 באוקטובר 1941. הוא הוחלף על ידי סגן אדמירל לואי מאונטבאטן. באוקטובר 1943 מונה לתפקיד מייג'ור-גנרל סר רוברט לייקוק (Robert Laycock), שכיהן בו עד 1947.

ביחידה הועסק צוות מטה שתפקידו היה לתכנן מבצעים ולפתח רעיונות ואמצעים לשם הטרדה של האויב בכל דרך אפשרית. כן שלטה היחידה בנחתות ששימשו למבצעים אמפיביים. 

תג היחידה הורכב מנשר מעל למכונת ירייה ועוגן, כדי לשקף את שלוש הזרועות: חיל האוויר המלכותי, הצבא הבריטי והצי המלכותי.

## מבצעים ופעולות

פעילות היחידה כללה:
* מיפוי של אזורי נחיתה מהים, כולל אלה של סיציליה ונורמנדי.
* מבצע בייטינג: פשיטה על מתקן מכ"ם גרמני ב-27-28 בפברואר 1942.
* הפשיטה על דייפ: המבצע הגדול ביותר של מטה מבצעים משולבים, ניסיון להנחית דיוויזיה קנדית, ב-19 באוגוסט 1942, על מנת להשתלט על הנמל הצרפתי בדייפ. ניסיון הנחיתה נתקל בהתנגדות גרמנית עזה ומאורגנת היטב. מתוך 4,000 החיילים שנחתו על החוף הצליחו לחזור לאנגליה רק כ-1,000, השאר נהרגו או נפלו בשבי.
* מבצע פרנקטון: פשיטה על ספינות גרמניות בנמל בורדו, בדצמבר 1942. 
* פרויקט חבקוק: תוכנית להקמתה של נושאת מטוסים ענקית עשויה קרח, שתשוט באוקיינוס האטלנטי, ומטוסיה יעסקו בציד צוללות גרמניות. 
* מבצע סטארקי: פלישה מבוימת לאירופה בשנת 1943.
* נמר תרגול: תרגול לקראת הפלישה לנורמנדי. 
* נמל מאלברי: נמלים ניידים ששימשו בפלישה לנורמנדי. 
* מבצע פלוטו: הנחת צינור נפט בין אנגליה לצרפת, מתחת לתעלת למאנש.

## קישורים חיצוניים

* Combined Operations Memorial website

## הערות שוליים

קטגוריה:הכוחות המזוינים של בריטניה במלחמת העולם השנייה
י"ג בחשוון

פרשת בר המצווה של ילד שנולד בי"ג חשוון היא פרשת וירא, אם בר המצווה חל בשנה המתחילה בימים שני, שלישי או חמישי, או פרשת לך לך אם בר המצווה חל בשנה המתחילה בשבת.

## חגים ומועדים

## אירועים היסטוריים
* ה'שי"ד – שרפת התלמוד בוונציה, בעקבות שרפת התלמוד ברומא בא' בתשרי בהוראת האפיפיור יוליוס השלישי
* ה'תש"ב – השואה: השמדת קהילת לזדיי שבליטא
* ה'תש"ג – השואה: השמדת קהילת נדבורנה שבגליציה

## נולדו
* ה'תרע"א – מרדכי טביב, סופר עברי
* ה'תרצ"ד – יוסי גרבר, שחקן ישראלי (נפטר בה'תשע"ו)
* ה'תשכ"ד – רמי קלינשטיין, זמר ומפיק ישראלי
* ה'תשמ"ד – אלונה טל, שחקנית ישראלית

## נפטרו
* ה'תס"ד – רבי שמואל יצחק מודילינו, פוסק הלכה ודרשן, מחכמי סלוניקי.
* ה'תקמ"ב – רבי ברוך מקוסוב, מתלמידי המגיד ממזריטש ומחבר הספרים "יסוד האמונה ו"עמוד העבודה".
* ה'תרע"א – רבי אליהו יוסף רבינוביץ מליניץ, רב בבאפלו שבניו יורק, האדמו"ר הראשון בארצות הברית. (נולד בה'תר"י)
* ה'תרע"ו – אליעזר ליפמן פרינץ, ביבליוגרף ומהדיר ספרות תורנית, ראש ארגון הפקידים והאמרכלים של אמסטרדם לתמיכה ביהודי היישוב הישן. (נולד בט"ו באדר ה'תקצ"ה)
* ה'תשי"ט – יוסף קלוזנר, היסטוריון, חוקר ספרות ואיש רוח ישראלי. (נולד בא' באלול ה'תרל"ד)
* ה'תשע"ח – הרב ישראל רוזן, רב ופוסק דתי-לאומי, ראש ומייסד מכון צומת. (נולד באייר ה'תש"א)

----

* י"ב בחשוון – י"ד בחשוון
* חשוון

## הערות שוליים

ב13
י13
ישיבת כנסת בית יצחק

**ישיבת כנסת בית יצחק** (ידועה גם כ**ישיבת קמניץ**') הייתה אחת מישיבות ליטא. בין השנים תרס"ד-ת"ש (1904–1940) כיהן כראש ישיבה הרב ברוך דב ליבוביץ.

## היסטוריה
הישיבה נוסדה בשנת תרנ"ח (1897) בסלובודקה המהווה פרבר של קובנה על ידי הרב צבי הירש רבינוביץ שעשה זאת להנצחת אביו, הרב יצחק אלחנן ספקטור מקובנה. בתרס"ד (1904) מונה לראשות הישיבה הרב ברוך דב ליבוביץ. בשנת תרע"ד (1914) עברה הישיבה למינסק כדי להתרחק מחזית הלחימה במלחמת העולם הראשונה. אולם בשנת תרע"ז (1917) התקרבה החזית למינסק והישיבה נדדה שוב, לקרמנצ'וג. בעקבות עליית הקומוניסטים לשלטון ברוסיה עברה הישיבה לווילנה. בשנת תרפ"ו (1926) עברה הישיבה לקמניץ על מנת להתרחק משאון העיר. בשנת תרצ"ו (1937) נחנך עבור הישיבה בניין חדש, שהוקם בהשתדלותו של מר גרשון גאלין, יליד קמניץ שהתגורר בארצות הברית.

ממוזער|כותרת נייר מכתבים של ישיבת "כנסת בית יצחק" בקמניץ משנת 1931
עם פרוץ מלחמת העולם השנייה נסגרה הישיבה ותלמידיה התפזרו. בניין הישיבה הפך תחת השלטון הקומוניסטי לבית קולנוע.

בשנות ה-40, לאחר סגירת ישיבת כנסת בית יצחק בקמניץ, נוסדה ישיבת קמניץ בארץ ישראל על ידי הרב משה ברנשטיין, חתנו של הרב ליבוביץ.

## בוגרים בולטים
* הרב ראובן גרוזובסקי
* הרב יהודה לייב לוין, - רבה של מוסקבה
* הרב שלמה היימן, ראש ישיבת ר' מיילעס
*הרב חיים צימרמן
* הרב נחום פרצוביץ, ראש ישיבת מיר
* הרב אליהו מישקובסקי, ראש ישיבת כפר חסידים
* הרב משה שמואל שפירא, ראש ישיבת באר יעקב
* הרב שניאור קוטלר, ראש ישיבת לייקווד
* הרב גדליה אייזמן, משגיח בישיבת קול תורה
* הרב ברוך סורוצקין, ראש ישיבת טלז בארצות הברית
* הרב ראובן יוסף גרשנוביץ, ראש ישיבת הנגב
* הרב משה סולובייצ'יק, ראש ישיבת לוצרן
* הרב נתן וכטפוגל, משגיח בלייקווד
* הרב קאפל כהנא, עבר לבריטניה

## קישורים חיצוניים
* 
*לאה בוברובסקי-אלוני, ישיבת "כנסת בית יצחק", בתוך: ספר יזכור לקהילות קמניץ דליטא זסטביה והקולוניות, עמודים 61–63

ישיבת כנסת בית יצחק
ישיבת כנסת בית יצחק
קטגוריה:ישיבות ליטאיות
כנסת בית יצחק
*
קטגוריה:ישיבות היסטוריות באירופה
קטגוריה:ישיבות במזרח אירופה
עדי נאמן

**עדי נאמן** (31 בינואר 1964 – 3 בדצמבר 1982) היה שחקן קולנוע, זמר ומלחין ישראלי.

## ביוגרפיה
נאמן נולד בניו יורק בשנת 1964, לחנה ולמלחין אמיתי נאמן. כשהיה בן שנה, עלתה המשפחה ארצה.

הקריירה האמנותית שלו החלה בגיל תשע, כאשר השתתף בפסטיבל שירי ילדים מס' 3. במסגרת הפסטיבל ביצע נאמן, יחד עם אבי טולדנו, את השיר "חג יובל" שזכה במקום השלישי. שנה מאוחר יותר, בעקבות מלחמת יום כיפור, הועלה בחנוכה מופע בהשתתפות ילדי הפסטיבל שביצעו את מיטב השירים משלושת הפסטיבלים הראשונים. במופע זה, שנקרא "ילדים שרים משירי הפסטיבלים", חזר נאמן וביצע את "חג יובל".
ימין|ממוזער|300px|צוות מתוך מקהלת צה"ל בפיקודו של עדי נאמן (שלישי מימין)

נאמן, אשר ספג מוזיקה מינקות, למד לנגן על גיטרה והחל להלחין שירים שכתב ושירי משוררים. בשלב מאוחר הופיע עמם בתוכניות טלוויזיה שונות, כסולן ובמסגרת מקהלה בה היה חבר. את כישרון המשחק שלו החל לממש בבית הספר היסודי א.ד. גורדון, כאשר הצטרף לחוג הדרמטי. במסגרת החוג השתתף בתפקיד הראשי במחזה "הקמצן" של מולייר.

את שנות התיכון העביר נאמן בבית הספר לאמנויות "תלמה ילין", ובמהלכן השתתף, בהמלצת מוריו, בשתי הצגות של תיאטרון "הבימה": "תיבת הצללים" (סטיב) ו"הדיבוק" (ילד). לפני סיום לימודיו גילם נאמן את דמותו של עוזי, בסרטו של יצחק (צפל) ישורון, "נועה בת 17", יחד עם חברי כיתתו ב"תלמה ילין", וזכה לתשבחות מהמבקרים. באותה תקופה היה חבר בסדנת קולנוע של מוזיאון תל אביב בה יצר מספר סרטים קצרים.

נאמן התנדב בשכונות מצוקה ועד לשירותו הצבאי, אף הקים קבוצת תיאטרון באקי"ם.

את שירותו הצבאי החל בענף הווי ובידור במפקדת קצין חינוך ראשי. אחר כך, שירת באחד הצוותים במסגרת "מקהלת צה"ל". בין החיילים עמם שירת בהרכבים אלה נמנו גיא מרוז, אופירה יוספי, שרון ליפשיץ, משה ואורנה דץ, רמי קלינשטיין, ריטה ומייקל בנסון.

## מותו
נאמן סבל במשך שנות חייו ממחלת אסתמה קשה אשר הביאה למותו, בגיל 18, במהלך חופשה מהצבא.

עדי, אשר נפטר כשנה אחרי ש"נועה בת 17" יצא למסכים, לא הספיק לקצור את פירות ההצלחה של הסרט ושל התפקיד שעשה בו. לאחר מותו קיבלו הוריו את פרס כינור דוד עבור משחקו בו.

## קישורים חיצוניים

* 
* גיל יודילוביץ', השחקן והחייל עדי נאמן מת מהתקפת אסתמה, מעריב, 6 בדצמבר 1982
*

קטגוריה:ישראלים ילידי ארצות הברית
קטגוריה:זמרים השרים בעברית
קטגוריה:זמרים ישראלים
קטגוריה:שחקני קולנוע וטלוויזיה ישראלים
קטגוריה:זוכי פרס כינור דוד
קטגוריה:שחקני תיאטרון ישראלים
קטגוריה:חללי צה"ל
קטגוריה:בוגרי בית החינוך ע"ש א"ד גורדון
קטגוריה:בוגרי תלמה ילין
קטגוריה:חברי מקהלת צה"ל
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1964
קטגוריה:ישראלים שנפטרו ב-1982
איירון

**איירון** (ביוונית: **εἴρων**) הוא אחד מסוגי הדמויות בקומדיה היוונית. המושג משמש גם לתיאור דמויות בקומדיות מאוחרות יותר. האיירון הוא דמות שמעוררת צחוק עקב מעשיה, בעיקר כשהיא שמה ללעג את המוסכמות החברתיות או את הדמות הנגדית - האלאזון. 

במקרים רבים, כמו למשל בקומדיות של מולייר, המשרת משמש בתפקיד האיירון.

מקורן של המילים "אירוניה" ו"איירון" משותף.

## תיאור הדמות
האיירון הוא אדם שנון ומצחיק שמזלזל בנורמות החברתיות, אך יודע להסתדר ולהתאים את עצמו לסביבה. הוא מפחית מערך עצמו ומתייחס אל עצמו כאל אדם פשוט, למרות שבפועל יש לו הבנה עמוקה של המציאות. ראייתו זו מאפשרת לו לנווט את מהלך העלילה כרצונו ולהצליח להערים על האלאזון.

בין האיירון לאלאזון ישנם ניגודים סימטריים: האלאזון מזדהה באופן מוחלט עם תפקידו ומעמדו, הוא חי באשליות ובמציאות השקרית שהוא בנה לעצמו, והוא חושב שהוא יותר גדול ממה שהוא באמת - אך לבסוף מתגלה כנחות; לעומתו, האיירון נראה חלש ונחות כלפי חוץ, אבל יש לו ערמומיות חוצפה ושנינות, ובסופו של דבר הוא השולט בעלילה ומשפיע יותר על ההתרחשויות.

## ראו גם
*תיאטרון ביוון העתיקה

## קישורים חיצוניים
*Northrop Frye's Theory of Archetypes
*Character Functions According to Northrop Frye 
* יעל רנן, ספרות המערב: הטריקסטר (איירון) 3.3
קטגוריה:קומדיה
The Fun Makers

**The Fun Makers** הוא האלבום השני מאת להקת הרוק הישראלית איזבו, אשר יצא לאור ב-9 בדצמבר 2003, בחברת התקליטים לייבלה. במהלך החודשים שלאחר צאת התקליט הוחתמו איזבו בחברת התקליטים Sony BMG, שהוציאה בבריטניה את המיני-אלבום "The Morning Hero EP", אותו ליווה סיבוב הופעות באנגליה, סקוטלנד והולנד.

ב-2006 יצא האלבום בצרפת תחת רוימיוזיק/דיסקוגרף (RoyMusic/Discograph), ובעקבות זאת, יצאה הלהקה לסיבובי הופעות תכופים שם.

## רשימת הרצועות

## משתתפים
*רן שם טוב: גיטרה, שירה, הפקה
*יונתן לוי: בס
*שירי הדר: קלידים
*ניר מנצור: תופים

## קישורים חיצוניים

* The Fun Makers באתר Discogs

קטגוריה:אלבומי אינדי רוק
זיילנד

**מחוז זיילנד** (בהולנדית: **Zeeland** ) הוא מחוז בדרום-מערב הולנד. המחוז גובל בצפון עם דרום הולנד, במזרח עם צפון בראבנט, בדרום עם בלגיה ובמערב עם הים הצפוני. בירת המחוז היא מידלבורך.

במחוז 380,186 תושבים, הוא המחוז ה-11 במספר התושבים בהולנד. שטח המחוז עומד על 1,386 קמ"ר, והוא המחוז ה-10 בגודלו בהולנד. צפיפות האוכלוסין במחוז עומדת על 213 איש לקמ"ר, הפרובינציה העשירית בצפיפותה בהולנד.

על שם המחוז זיילנד נקראו המקומות הבאים:
*ניו זילנד, מדינה באוקיאניה
* עיירות בשם זילנד, במישיגן ודקוטה הצפונית שבארצות הברית וניו ברנזוויק שבקנדה
*מבצר זיילנד, מבצר שנמצא בטאיוואן

## קישורים חיצוניים

* 

* 

*
קטגוריה:הולנד: מחוזות
חיים שמש

**חיים שמש** (נולד ב-26 במאי 1959) הוא מפיק ומנהל מוזיקלי ישראלי.

## ביוגרפיה
שמש נולד בשם **ז'אימי שאמס** בסאו פאולו שבברזיל. בגיל 9 עלה עם משפחתו לישראל. הוא החל את דרכו בתעשיית המוזיקה כטכנאי קול ותאורן למופעים. לאחר שלוש שנות לימודי סאונד ב-New School בניו יורק, החל לעבוד בחברת התקליטים "הד ארצי" כעוזרו האישי של יאיר ניצני, אשר היה בזמנו מנכ"ל החברה. במסגרת עבודתו כמנהל המחלקה הישראלית בהד ארצי, הפיק שמש את אלבומיהם של אמנים רבים.

בשנת 1997 הקים את חברת התקליטים "סאנשיין רקורדס", אשר פעלה עד שנת 2001, והפיקה אלבומים עבור אסף אמדורסקי ("מנועים שקטים"), אביתר בנאי, שבק ס' ("כנען 2000"), יהלי סובול, ערן צור ועוד. בשנת 2002 הצטרף לחברת התקליטים NMC שם שימש כמנהל המחלקה העברית.

בשנת 2005 פרש מחברת "NMC", ומאז עובד כמפיק ומנהל אמנותי עצמאי. בין השאר הפיק את: פסטיבל "כאן מוזיקה" (2008) ו"14 רוק" בחולון (2011),מופע מחווה למוטאון (2010), מופע מחווה ליוסי בנאי ב-2011 ושוב בפסטיבל ישראל (2014), המופע "אינדי ילד" (2013), ב-2020 השיק את הפרויקט "אז. עכשיו" - חידוש של אלבומי מופת ישראליים עם ביצועים מחודשים והפקה מוזיקלית חדשה, ב-2021 הפיק את "פסטיבל בשחור-לבן", לכבוד יובל ה-50 של תיאטרון ירושלים. בנוסף שימש כמורה בבית הספר למוזיקה Muzik.

עם תגליותיו של שמש נמנים: החברים של נטאשה, היהודים, איפה הילד, הקרקס של דולי, אביב גפן, אלג'יר, אביתר בנאי, תערובת אסקוט, אפרת גוש, יוני בלוך, חם ומחמם בום, המושבה, דוד דאור, להקת הבילויים, אסף אמדורסקי, מוניקה סקס, רונית שחר ועוד.

## חיים אישיים
שמש חי בעבר בזוגיות עם מאיה קרבט שהייתה דוברת שידורי קשת, בנותיהם הן שירה ועלמה קרבט שמש. אחר כך היה בזוגיות עם הזמרת אפרת גוש, שבמקביל שימש כאמרגנה.

בשנת 2022 גילם אייל שכטר את דמותו בסדרה "שנות הירח".
## קישורים חיצוניים
* 

* 
* 
* 
* 
*  
* 

## הערות שוליים

קטגוריה:מפיקים ישראלים
קטגוריה:עולים בשנות ה-1960
קטגוריה:רוק ישראלי
קטגוריה:ישראלים ילידי ברזיל
קטגוריה:בוגרי תיכון רודמן, קריית ים
קטגוריה:ישראלים שנולדו ב-1959
היכל התהילה של הכדורגל האנגלי

שמאל|ממוזער|250px|לוגו היכל התהילה
שמאל|ממוזער|250px|מבנה המוזיאון במנצ'סטר
שמאל|ממוזער|250px|הכניסה למבנה המוזיאון הישן אשר בפרסטון
**היכל התהילה של הכדורגל האנגלי** ממוקם במוזיאון הכדורגל הלאומי במנצ'סטר, אנגליה. מטרתו של היכל התהילה להבליט את הישגיהם של הכישרונות האנגלים הטובים ביותר, כמו גם של הלא-אנגלים שהפכו לדמויות חשובות ובולטות בכדורגל האנגלי. כל שנה נכנסים להיכל חברים חדשים, בטקס שנערך בספטמבר או באוקטובר. נשיא המוזיאון הוא סר בובי צ'רלטון, שהיה אחד מהכדורגלנים הבולטים ביותר בתולדות מנצ'סטר יונייטד. 

החברים נבחרים על ידי ועדה המכילה כמה מהשמות הגדולים ביותר בכדורגל האנגלי, כולל סר אלכס פרגוסון, סר טרבור ברוקינג ו-ויני ג'ונס. על מנת להיכנס להיכל התהילה חייב המועמד להיות בן 30 לפחות ולשחק או לאמן לפחות 5 שנים באנגליה, למעט חבר אחד, דאנקן אדוארדס, שנהרג בגיל 21 באסון האווירי במינכן, והיה רחוק רק חודשיים מלהשלים חמש שנים במנצ'סטר יונייטד.

מוזיאון הכדורגל הלאומי הוקם על מנת לשמר, לתעד ולתת פרשנות לחלק מאוספי המזכרות החשובים ביותר של התאחדות הכדורגל האנגלית. המוזיאון המקורי, אשר נחנך בשנת 2001, נבנה בסמוך לאצטדיון דיפדייל, מגרשה הביתי של פרסטון נורת' אנד. חבר הנאמנים של המוזיאון אישר בהצבעה את העברתו למרכז התערוכות אורביס שבמרכז מנצ'סטר. המוזיאון החדש במנצ'סטר נחנך בשנת 2012.

במוזיאון יש גם כאלפיים פריטים המוצגים בכל רגע נתון, ואלפים נוספים באחסון. אחדים מהמוצגים הבולטים הם:
* שני הכדורים ששימשו במשחק הגמר של מונדיאל 1930.
* הכדור ששימש בגמר מונדיאל 1966, בו ניצחה נבחרת אנגליה את נבחרת גרמניה המערבית.
* העתק של גביע ז'יל רימה, שהוכן בחשאי על ידי התאחדות הכדורגל האנגלי ב-1966 לאחר שהגביע המקורי נגנב, והונף על ידי השחקנים האנגלים בגמר מונדיאל 1966.
* חולצת הקפטן ממשחק הכדורגל הבינלאומי הרשמי הראשון בהיסטוריה של הכדורגל, שנערך ב-1872 ובו התמודדו נבחרת אנגליה ונבחרת סקוטלנד.
* תלבושת כדורגל הנשים המוקדמת ביותר בעולם, המתוארכת לשנות ה-90 של המאה ה-19.

## חברי היכל התהילה
### כדורגלנים

### כדורגלניות

### מאמנים

## פרסים מיוחדים ב-2008 - היכל התהילה האירופי
כחלק מחגיגות בירת התרבות של אירופה של העיר ליברפול, הוזמן מוזיאון הכדורגל הבריטי להציג היכל תהילה נוסף בעיר. הוועדה הבוחרת נתבקשה לבחור את השחקנים, המאמנים והקבוצות הטובים ביותר בכל הזמנים, בהתבסס על הופעותיהם באירופה.

**שחקנים**
*  ג'ורג' בסט
*  ג'ון צ'ארלס
*  סר בובי צ'רלטון
*  קני דלגליש
*  קווין קיגן

**מאמנים**
*  סר מאט באזבי
*  בריאן קלאף
*  סר אלכס פרגוסון
*  בוב פייזלי
*  סר בובי רובסון

**קבוצות**
* מנצ'סטר יונייטד - 1968
* ליברפול - 1978

**הכדורגלן האירופאי הטוב ביותר בכל הזמנים**
*  מישל פלאטיני

בנוסף, אוהדי שתי הקבוצות הגדולות של העיר, ליברפול ואברטון, בחרו את שחקני קבוצתם המצליחים ביותר במפעלים האירופאים:
*  סטיבן ג'רארד - ליברפול
*  נוויל סאות'הול - אברטון

## קישורים חיצוניים
* 

*האתר הרשמי של היכל התהילה
* אתר המוזיאון

קטגוריה:הממלכה המאוחדת: כדורגל
כדורגל אנגלי
*
קטגוריה:מנצ'סטר: מבנים
מימוזה (כוכב)

**מימוזה**, **ביקרוקס** או **β בצלב הדרומי** הוא הכוכב השני בבהירותו בקבוצת הכוכבים הצלב הדרומי (Crux) והכוכב ה-20 בבהירותו בשמי הלילה. כוכב זה הוא גם אחד מששת הכוכבים שמופיעים על דגל אוסטרליה. השם מימוזה ניתן לכוכב בעידן המודרני ומקורו אינו ברור, ייתכן שהוא נקרא על שם הפרח מימוזה ממשפחת המימוסיים הנפוץ בחצי הכדור הדרומי. השם האחר - ביקרוקס, הוא קיצור של בטא - קרוקס, כלומר של בטא בצלב הדרומי.

## מאפיינים
מימוזה הוא תת-ענק כחול מסוג ספקטרלי B0.5 IV, מסתו מוערכת בכ-14 מסות שמש, רדיוסו כ-8 רדיוסי שמש והוא מאיר באור נראה בעוצמה פי 3,000 מהשמש. טמפרטורת הכוכב גבוהה ביותר, יותר מ-28,000 קלווין ולכן רוב הקרינה הנפלטת ממנו היא בתחום העל סגול כך שעוצמת ההארה הכוללת שלו היא למעשה פי 34,000 מהשמש.

למרות גילו הצעיר יחסית של הכוכב - כ-10 מיליון שנים, הוא נמצא לקראת סיום היתוך המימן שבליבתו להליום והוא צפוי להפוך לענק כחול, ואחר כך לענק אדום ולסיים את חייו כסופרנובה. בדומה לכוכבים מסוגו, מימוזה הוא כוכב משתנה מהסוג של β בקפאוס ובהירותו משתנה בין דרגות 1.2 ו-1.3.

למימוזה יש כוכב נלווה עמום יותר, מימוזה B, המקיף אותו בזמן הקפה של 5 שנים במרחק של כ-8 יחידות אסטרונומיות. בשל הקרבה הרבה ביניהם לא ניתן להבחין בבן הזוג וקיומו הוסק ממדידות ספקטרוסקופיות של האור המגיע ממימוזה. מלבד העובדה שמדובר בכוכב עמום בהרבה מהכוכב הראשי, לא ידועות תכונותיו של בן הזוג.

## קישורים חיצוניים

* מימוזה באתר של ג'ים קלר
* מימוזה ב"כוכבים גדולים"
* 
* 

קטגוריה:תת-ענקים מסוג B
קטגוריה:משתני בטא בקפאוס
קטגוריה:קבוצת הכוכבים הצלב הדרומי
קטגוריה:כוכבים כפולים
קטגוריה:כוכבים בהירים
קוקרן

**קוֹקְרֶן** (באנגלית **Cochrane**, וקיימות תצורות נוספות בהן **Cochran**) הוא שם משפחה ממקורות סקוטיים ואיריים.

קטגוריה:שמות משפחה
נדב העצני

**נדב העצני** (נולד ב-14 בנובמבר 1960) הוא עורך דין, פובליציסט ועיתונאי ישראלי.

## ביוגרפיה
העצני הוא בנו של עורך הדין אליקים העצני שהיה ח"כ מטעם מפלגת התחיה בכנסת ה-12, ואחיו של בעז העצני, פעיל בארגוני המאבק למען שלמות הארץ. בשנת 1972, בגיל 12 עברה משפחתו לקריית ארבע והייתה מהראשונות להתיישב שם. כיום העצני מתגורר בירושלים. העצני הוא בוגר לימודי משפטים, היסטוריה ומדע המדינה באוניברסיטה העברית.

העצני החל את הקריירה העיתונאית שלו בעיתון "חדשות", שם שימש כתב השטחים בין 1984 ל-1988. בתחילת 1988 מונה לעורך עיתון חדש בשם "לעניין". עיתון בעל קו ימני שהקים בישראל איל העיתונות האוסטרלי רופרט מרדוק. העצני החל בבניית מערכת וגיוס עובדים, מרביתם עיתונאים צעירים המזוהים עם הימין. תחילה היה "לעניין" אמור להיות עיתון ארצי, לבסוף הוחלט שיתפרסם כמקומון באזור תל אביב והמרכז ויופץ בחינם במאה אלף עותקים, בפורמט של מגזין. כשבועיים לפני השקת העיתון, בדצמבר 1988, הוחלף העצני בתפקיד העורך על ידי משה שניצר ממעריב. מרדוק השקיע כמיליון וחצי דולר בהשקת העיתון, אך בינואר 1990 החליט להפסיק לממן את העיתון והוא נסגר. בהמשך עבר העצני לכתוב בעיתוני רשת שוקן "העיר" ו"כל העיר", ואחר כך שימש כתב ועורך ב"מעריב".

מאז שהוסמך כעורך דין, עוסק העצני בעיקר בעריכת דין. בעבודתו כעורך דין הוא מייצג רבות עניינים של הימין. בין השאר ייצג את המתנחלים בבית החום, וייצג את תנועת אם תרצו בתביעת דיבה שנדחתה כנגד מקימי דף הפייסבוק "אם תרצו - תנועה פשיסטית".

העצני שימש יועץ משפטי של החברה לאיתור ולהשבת נכסים של נספי השואה. בעקבות ריאיון עמו בנוגע לעבודתו עם החברה, הגיש העצני תביעת דיבה נגד המראיינים, גיא מרוז ואורלי וילנאי בטענה שהטיחו בו האשמות בלא שנתנו לו להגיב. אחר כך משך את התביעה. העצני גם הוביל תביעה בשווי 300 מיליון נגד בנק לאומי, בדרישה שישיב את נכסי נספי השואה.

בתחילת 2003 זכה העצני בתביעת דיבה כנגד העיתונאי איתן אורן, שהאשים את העצני ב"חגיגה על הדם" בעקבות רצח רבין. השופט, נעם סולברג פסק לו פיצוי של 40,000 ש"ח, עוד 10,000 ש"ח הוצאות משפט ופרסום התנצלות בעמודי החדשות.

בינואר 2016 החל להגיש תוכנית רדיו שבועית ברשת ב', יחד עם נילי אושרוב, בשם 'שניים אוחזים'.

בנובמבר 2017 פרסם מאמר שבו קרא לראש הממשלה, בנימין נתניהו, לפרוש מתפקידו, בנימוק: "כל מי שייבחר במקומו - מכץ ועד סער, מארדן ועד לוין, יהיה טוב יותר לליכוד ולמדינה בנסיבות הנוכחיות. כי מעבר לכל דבר אחר, נתניהו הפך באשמתו לנטל כבד על הליכוד והמחנה הלאומי, שלא לדבר על הסכנות שנשקפות מצעדים נואשים שהוא עלול לנקוט כדי לנסות להציל את עורו". באפריל 2021 כתב שוב: "נתניהו צריך לפרוש בכבוד, הטיעון ששני מיליון בחרו בו - שחוק".

בפברואר 2021 הגיש עתירה לבג"ץ נגד המדינה בטענה למניעת החזרה לישראל שלא כדין, בעקבות סגר הקורונה השלישי שהוכרז אז. העצני היה בארצות הברית יחד עם אחיו ללא אפשרות לחזור לישראל. כרטיסי הטיסה שלהם נרכשו כמה שבועות לפני שהוכרז על הסגר השלישי והם כבר חוסנו במנה השנייה של החיסון. בעקבות העתירה הוקמה ועדת חריגים לנוסעים נכנסים, שקבעה מספר קריטריונים אחידים לחוזרים לישראל.

## קישורים חיצוניים
* מאמריו של העצני באתר מעריב אונליין
* מאמריו של העצני באתר העין השביעית
* 
* 

## הערות שוליים

קטגוריה:עורכי דין ישראלים
קטגוריה:פובליציסטים ישראלים
קטגוריה:סגל מעריב
קטגוריה:בוגרי האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים
קטגוריה:קריית ארבע: אישים
קטגוריה:ירושלים: אישים
קטגוריה:ישראלים שנולדו ב-1960
פלבולנד

מחוז **פלבולנד** (בהולנדית: ) הוא מחוז בהולנד הממוקם במרכז המדינה. המחוז מחולק ל-2 חלקים מרכזיים: אי אחד גדול שנמצא בדרום המחוז וחצי אי שנמצא בצפון המחוז. חוץ מהחלקים היבשתיים יש במחוז גם שטח עצום של מים. רובו של המחוז מורכב מאדמה שיובשה במסגרת פרויקט כיבוש הים ההולנדי משנות ה-40 עד שנות ה-60 (למעט שני האיים לשעבר סכוקלנד וארק ).

חלקי המחוז:

- חצי האי למעשה מורכב משני האיים לשעבר סכוקלנד וארק  ומשטח אדמה גדול שיובש כולו בשנת 1942 לו ניתן השם "נורדוסטפולדר".

-האי מורכב כולו מאדמה שיובשה והוא כולל שתי יחידות שיובשו בזמנים שונים:  שיובשה כולה בשנת 1957 ו שיובשה כולה בשנת 1968.

המחוז גובל בצפון עם פריסלנד ובשאר החלקים עם כל מני מקורות מים. בירת המחוז היא לייליסטאט, והעיר הגדולה במחוז היא העיר אלמרה, שתיהן נמצאות על החלק של האי ולא על חצי האי בעוד שלייליסטאט נמצאת על  ואלמרה נמצאת על .

במחוז 374,424 תושבים והוא המחוז בעל מספר התושבים הקטן ביותר בהולנד. שטח המחוז עומד על 1,417 קמ"ר, והוא המחוז ה-11 בגודלו בהולנד. צפיפות האוכלוסין במחוז עומדת על 264 איש לקמ"ר, הצפיפות השמינית בגודלה בהולנד.

לפי נתוני הלשכה המרכזית לסטטיסטיקה של הולנד משנת 2002/2003, ל-53% מאוכלוסיית המחוז אין דת, 22% מהתושבים פרוטסטנטים, 14% קתולים, 6% מוסלמים ו-5% מגדירים את עצמם אחרת.

## קישורים חיצוניים

* 

* 

## הערות שוליים

*
קטגוריה:הולנד: מחוזות
אוברייסל

מחוז **אוֹבֵרֵייסְל** () הוא מחוז במזרח הולנד. המחוז גובל במזרח עם גרמניה, בצפון עם מחוז דרנתה, בצפון-מערב עם פריסלנד, במערב עם פלבולנד ובדרום עם חלדרלנד. עיר בירת המחוז היא זוולה והעיר הגדולה ביותר במחוז היא העיר אנסחדה.
במחוז שוכן הכפר חיטהורן הנקרא גם "ונציה של הולנד" מכיוון שבחלק הישן שלו לא נבנו שבילים, ולכן התחבורה היחידה בכפר נעשתה על ידי שיט בתעלות. כיום, חיטהורן הוא אחד מהכפרים המתוירים והידועים ביותר בהולנד. ישנם במחוז שני פארקים לאומיים בצפון-מערב, המשמרים פרחי כבול וצמחי ביצות שבהם חיות עופות מים.

המחוז נודע לראשונה כמלכותו של אוברסטייט, חלק מהתחום החילוני של הבישופים של אוטרכט, והוא נמכר לקרל החמישי בשנת 1527 ושולב בשלטונות ההולנדיים של ההבסבורגים. אובראיסל הייתה אחד משבעת המחוזות המקוריים של הולנד. בתקופת ימי הביניים העיירות קמפן, דוונטר וזווולה - היו מהחשובות בהולנד, עד עליית אמסטרדם בערך בשנת 1500.

במחוז 1,116,374 תושבים, והוא המחוז השביעי במספר התושבים בהולנד. שטח המחוז עומד על 3,325 קמ"ר, והוא הרביעי בגודלו בהולנד. צפיפות האוכלוסין במחוז עומדת על 398 איש לקמ"ר, הצפיפות השביעית בגודלה בהולנד.

## קישורים חיצוניים

* 

* 
* 

## הערות שוליים

*
קטגוריה:הולנד: מחוזות
שלמות טריטוריאלית

**שלמות טריטוריאלית** או **שלמות תחומתית** (באנגלית: **Territorial integrity**) היא עיקרון בתחום המשפט הבינלאומי הפומבי הקובע כי אל למדינות לקדם סיפוח שטחים או שינויי גבול בתחומן של מדינות אחרות. העיקרון אף קובע כי שינויי גבול שנקבעו באמצעות שימוש בכוח הם צעדי תוקפנות ומהווים עילה למלחמה.

בשנים אחרונות התגלע מתח בין עקרון השלמות הטריטוריאלית לבין המושג התערבות הומניטרית מכוח סעיף 73b של מגילת היסוד של האומות המאוחדות, המחייב את החותמות "לפתח שלטון עצמי, לתת יחס נאות לשאיפותיהם המדיניות של העמים, ולסייע להם בפיתוח מוסדותיהם המדיניים העצמאיים, בהתאם לנסיבות המיוחדות של כל טריטוריה ותושביה והשלבים השונים של התקדמותה." עקרונות השלמות הטריטוריאלית וההתערבות ההומניטרית באו לידי קונפליקט במלחמת קוסובו.

## רקע היסטורי
החל משחר ההיסטוריה של העמים היו קיימות יחידות מדיניות שתבעו לעצמן טריטוריה מוגדרת. פלישה זרה לטריטוריה זו הייתה בבחינת עילה למלחמה, ובדרך כלל הוכרעה בשדה הקרב. לעיתים היו מספר רמות של שלטון, שבמסגרתן יחידות מדיניות שונות הכריזו מלחמה זו על זו, בעוד שהן הכירו יחדיו בסמכות שלטונית גבוהה יותר. כך שליטים פאודליים בימי הביניים היו יוצאים למלחמה איש ברעהו, בעוד כולם הכירו בסמכות המלך היחיד השולט מעליהם. יש הרואים בשלום וסטפאליה משנת 1648 את התגלמות הרעיון המודרני של שלמות טריטוריאלית, אף שיש החולקים על קביעה זו.

אחת ממטרותיו של חבר הלאומים, שנוסד לאחר מלחמת העולם הראשונה, הייתה לקיים את עקרון השלמות הטריטוריאלית, בין שאר עקרונות המשפט הבינלאומי הפומבי. מכוח עיקרון זה גינה חבר הלאומים את פלישת איטליה לאתיופיה. חבר הלאומים תמך ברפובליקה הסינית כנגד הקמתן של ישויות מדיניות נפרדות, מנצ'וקוו, מנצ'וריה ומונגוליה הפנימית. היסטוריונים רבים קושרים את ירידת קרנו של חבר הלאומים בכישלונו לכפות את עמדתו בנושאים אלה.

עם יסוד האומות המאוחדות ומאוחר יותר ארגונים בינלאומיים נוספים דוגמת הארגון לביטחון ולשיתוף פעולה באירופה, עקרון השלמות הטריטוריאלית היה לעיקרון מנחה ביישוב סכסוכים בינלאומיים. עקרון השלמות הטריטוריאלית מנחה לעיתים קרובות את יחסם של ארגונים אלה לסכסוך הישראלי-פלסטיני. עקרון השלמות הטריטוריאלית אף קיבל ביטוי נרחב ב"עשרת העקרונות" של הסכמי הלסינקי של הארגון לביטחון ולשיתוף פעולה באירופה משנת 1975, בהם העיקרון הרביעי מוקדש ל"שלמות טריטוריאלית של האומות".

## ראו גם

* תחום טריטוריאלי

* מים טריטוריאליים

## הערות שוליים

קטגוריה:משפט בין-לאומי פומבי
קטגוריה:משפט בין-לאומי
זאזא גוגאווה

**זאזא גוֹגאווָה** (בגאורגית: **ზაზა გოგავა**; נולד ב-14 ביולי 1971) הוא בריגדיר גנרל בצבא גאורגיה, אשר כיהן כרמטכ"ל הצבא הגאורגי מנובמבר 2006 ועד נובמבר 2008.

## חייו
בשנת 1994 סיים גוגאווה את לימודיו כבוגר האוניברסיטה הטכנולוגית של גאורגיה, ובשנת 1995 החל את הקריירה הצבאית שלו בכוח המשימה המיוחד "אומגה" במסגרת שירות הביטחון הגאורגי. מאז שירת במספר יחידות כוחות מיוחדים שעסקו במלחמה בטרור. במהלך אותה תקופה, בין השנים 1995–2000, אף התאמן בארצות הברית. בשנת 2003 מונה גוגאווה לפקד על המחלקה למלחמה בטרור של המרכז למבצעים מיוחדים, ובשנת 2004 פיקד על יחידת העילית של המחלקה למשימות מיוחדות של משטרת גאורגיה הנקראת על שם ג. גוּגוּלָה. לאחר מכן, באותה שנה, הוא מונה למפקד חטיבת הכוחות המיוחדים של משרד ההגנה של גאורגיה. בשנת 2006 מונה גוגאווה לסגן הרמטכ"ל של צבא גאורגיה. לאחר חילופי-גברי במשרד ההגנה של גאורגיה, ב-4 בנובמבר אותה שנה, הפך גוגאווה לרמטכ"ל צבא גאורגיה.

ב-4 בנובמבר 2008 העביר הנשיא מיכאיל סאקשווילי את גוגאווה מתפקידו בגין "ליקויים" בניהול המלחמה הרוסית-גאורגית. במקום תפקיד זה הוא מונה למפקד משטרת הגבולות של גאורגיה, והחליף את בדרי ביצדזה, שהודיע על התפטרותו קודם לכן. לתפקיד הרמטכ"ל מונה ולדימיר צ'צ'יבאיה, שכיהן קודם לכן כראש אגף החינוך בצבא גאורגיה.

## קישורים חיצוניים

* הרמטכ"ל מעיד בפני ועדת המלחמה , 29.10.2008, "סיביל גאורגיה",  - עדותו של גוגאווה בפני הוועדה הפרלמנטרית הלומדת את לקחי המלחמה הרוסית-גאורגית

## הערות שוליים

קטגוריה:מפקדי צבאות סדירים בעת החדשה: אישים
קטגוריה:אנשי צבא גאורגים
קטגוריה:גאורגים שנולדו ב-1971
המפלגה הוויגית (ארצות הברית)

**המפלגה הוויגית** (באנגלית: **Whig Party**) הייתה מפלגה שפעלה בארצות הברית בשנים 1833–1856 והייתה היריבה העיקרית של המפלגה הדמוקרטית במערכת הדו-מפלגתית של ארצות הברית באותה תקופה.

## מצע ועמדות
הוויגים תמכו בעדיפות הקונגרס על הרשות המבצעת, ומצעם כולל מודרניזציה כלכלית ועידוד פרוטקציוניזם כלכלי, כלומר הגבלת הסחר הבין-לאומי. השם ויגים נבחר משום שהוא הזכיר את ה"וויגים האמריקאים", כינויים של המורדים בבריטים במהלך מלחמת העצמאות של ארצות הברית, וגם משום שבאותה תקופה אנשים שהתנגדו למשטר אוטוקרטי נהגו לקרוא לעצמם בשם זה. בין חברי המפלגה היה אברהם לינקולן, שהיה מנהיג המפלגה באילינוי, ולאחר מכן נבחר לנשיאות מטעם המפלגה הרפובליקנית.

## היסטוריה
שני מועמדים של המפלגה לנשיאות נבחרו במהלך קיומה: ויליאם הנרי הריסון וזאכרי טיילור. שניהם נפטרו במהלך כהונתם; את האריסון החליף ג'ון טיילר, שהיה וויגי אך גורש מן המפלגה. את טיילור החליף מילרד פילמור, שהיה לפיכך הנשיא הוויגי האחרון.

המפלגה התפצלה בסופו של דבר בשאלת הרחבת העבדות לטריטוריות החדשות שהצטרפו לאיחוד. הזרם המתנגד לאחדות מנע את ריצתו מחדש של הנשיא המכהן מטעם המפלגה, פילמור, לנשיא ארצות הברית בשנת 1852. במקומו, רץ מטעם המפלגה הגנרל וינפילד סקוט, שהפסיד בהפרש ניכר. לאחר מכן, פרשו מנהיגי המפלגה מהפוליטיקה או הצטרפו למפלגות אחרות.

בוחרי המפלגה פנו למפלגה הרפובליקנית, לקואליציות מפלגתיות מקומיות בחלק מהמדינות, או למפלגה הדמוקרטית. לפני הבחירות של 1856, המפלגה איבדה את יכולתה ליצור קואליציה יציבה של מפלגות מהמדינות השונות. בוועידה הלאומית האחרונה שלה, היא המליצה כמועמד על מילרד פילמור, שהתמודד אז מטעם המפלגה האמריקאית.

## נשיאים ויגים
4 מתוך 46 נשיאי ארצות הברית כיהנו מטעם המפלגה הוויגית.

## קישורים חיצוניים

* 

*
קטגוריה:ערכים שבהם תבנית אתר רשמי אינה מתאימה להוספה אוטומטית
רפובליקנית
וויגית
קטגוריה:המאה ה-19
קטגוריה:ארצות הברית: היסטוריה פוליטית
עילם גרוס

**עֵילָם גְרוֹס** (נולד ב-29 בנובמבר 1956 בתל אביב) הוא פיזיקאי ישראלי, פרופסור מן המניין במחלקה לפיזיקת חלקיקים במכון ויצמן למדע ברחובות.

## ביוגרפיה
גרוס נולד בתל אביב. אביו, יהושע גרוס, היה מהנדס יליד ליטא ואיש אצ"ל.

גרוס שירת בצה"ל בחיל הקשר והתקשוב. לאחר מכן למד הפקת מוזיקה בניו יורק.

בשנת 1984 סיים לימודי תואר ראשון בפיזיקה בהצטיינות יתרה באוניברסיטה העברית בירושלים. את לימודיו המתקדמים השלים במכון ויצמן למדע: בשנת 1986 סיים לימודי תואר שני בפיזיקה תאורטית, בהנחייתו של פרופ' נתן זייברג ובשנת 1991 סיים דוקטורט בפיזיקה ניסויית של אנרגיות גבוהות, בהנחייתם של פרופ' גיורא מיקנברג ופרופ' אהוד דוכובני.

בשנים 1991–1993 שימש כעמית מחקר במרכז האירופי לחקר החלקיקים CERN. בשנת 1993 הצטרף לסגל מכון ויצמן למדע, תוך שהוא מחלק את זמנו בין המכון לבין CERN, שבו עסק בחיפוש אחר החלקיק האלמנטרי בוזון היגס. בנובמבר 1998 מונה לפרופסור חבר במחלקה לפיזיקה של מכון ויצמן למדע. החל מאוגוסט 2011 הוא מרכז את החיפוש אחר בוזון היגס ב-CERN, ועמד בראש ניסוי ATLAS, שבו התגלה החלקיק. בשנת 2012 מונה לפרופסור מן המניין.

בנוסף לפעילותו המחקרית מלמד גרוס ביחידה לפעולות נוער של מכון ויצמן למדע ומתמקד בפופולריזציה של נושאים מתקדמים בפיזיקת חלקיקים. כמו כן הוא עוסק בפופולריזציה של הפיזיקה במסגרות נוספות, בין היתר בתוכנית "למה מה?" בערוץ 8, ובמסגרת עמותת מדע גדול, בקטנה.

לצד פעילותו המדעית, עוסק גרוס במוזיקה – כותב שירה ושר. שירו "איינשטיין באמסטרדם" הופץ כסינגל.

גרוס הוא אב לשתי בנות. אחיו הבכור, תא"ל אהוד גרוס, היה קצין חינוך ראשי בצה"ל.

## קישורים חיצוניים

* 

* עילם גרוס באתר MOOMA
* 
* 
* חלקיק חדש התגלה – סיכוי טוב שמדובר בחלקיק ה"היגס", הודעה לעיתונות מטעם מכון ויצמן, 4 ביולי 2012
* 
* 
*  פרופ' עילם גרוס - אלוהים נמצא בדברים הקטנים, ופרק ההמשך, אלוהים עדיין נמצא בדברים הקטנים, ראיונות בפודקאסט של עמותת מדע גדול, בקטנה

**מכתביו**:
* 
* 
* על סימטריה ויופי, באתר "פיזיקה פלוס"
* בחיפוש אחר מקור המסה - החלקיק האלוהי הרצאה פופולרית על הניסוי ב-cern למציאת חלקיק היגס
* 

## הערות שוליים

קטגוריה:פיזיקאים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:סגל מכון ויצמן למדע: פיזיקה
קטגוריה:מחברי ספרי מדע פופולרי
קטגוריה:מוזיקאים ישראלים
קטגוריה:אתאיסטים ישראלים
קטגוריה:ישראלים שנולדו ב-1956
וויבודינה נובי סאד

**מועדון הכדורגל ווֹיבודינה נובי סאד** (בסרבו-קרואטית: **ФК Војводина**) הוא מועדון כדורגל סרבי מהעיר נובי סאד, בירת האזור האוטונומי וויבודינה שבצפון סרביה. המועדון, שהוקם בשנת 1914, הוא מועדון הכדורגל הוותיק ביותר בכדורגל המקצועני בסרביה.

למועדון ישנן כיום גם מחלקות כדורסל, כדורעף, בייסבול והוקי קרח.

## היסטוריה
מועדון הכדורגל וויבודינה הוקם בשנת 1914 בעיר נובי סאד. צבעי המועדון נבחרו לאדום ולבן, כמו צבעיה של סלאביה פראג. הישגיה המשמעותיים ביותר של הקבוצה היו בתקופת יוגוסלביה, אז זכתה באליפות פעמיים (1966 ו-1989) וסיימה כסגנית האלופה שלוש פעמים (1957, 1962 ו-1975). בעונת 1967 העפילה וויבודינה העפילה לרבע גמר גביע אירופה (ליגת האלופות של ימינו) אך הפסידה לקבוצת גלאזגו סלטיק הסקוטית משער בדקה ה-90 של חלוצה של סלטיק, בילי מקניל. סלטיק, שבאותה העונה זכתה בתואר לאחר שניצחה בהמשך גם את אינטר מילאן בליסבון בגמר הטורניר, טענה כי היריבה הקשה ביותר מולה התמודדה באותה העונה הייתה וויבודינה.

כאחד המועדונים הבכירים ביוגוסלביה בזמנו וסרביה כיום, וויבודינה שיחקה מספר לא קטן של עונות במפעלים האירופיים, כאשר היא נתקלה בין השאר בחלק מהקבוצות הבכירות באירופה. הקבוצה שיחקה פעמיים מול קבוצות מישראל, הפעם הראשונה הייתה בעונת 1977, אז שיחקה מול קבוצת מכבי יפו בגביע האינטרטוטו, כמו כן שיחקה מול קבוצת הפועל תל אביב בגביע אופ"א בעונת .

בתקופה שלאחר פירוק יוגוסלביה הקבוצה זכתה פעמיים ב.

## כדורגלנים מפורסמים

## תארים והשגים
***[[גביע מיטרופה]]**:
****זכייה (1)**: 1977
***[[ליגת העל היוגוסלבית|הליגה היוגוסלבית]]**:
****אליפות (2)**: 1965/66, 1988/89
***[[הגביע היוגוסלבי]]**:
**סגנות: 1951, 1997
***[[הגביע הסרבי]]**:
****זכייה (2)**: 2014, 2020
**סגנות: 2007, 2010, 2011, 2013, 2024, 2025

## קישורים חיצוניים

* 

*
נובי סאד
קטגוריה:נובי סאד: ספורט
קטגוריה:יוגוסלביה: כדורגל
קטגוריה:קבוצות כדורגל שהוקמו ב-1914